کوئٹہ: بلوچستان گڈز ٹرک اونرز ایسوسی ایشن نا ہنگامی دیوان ٹرک اڈہ ہزار گنجی ٹی اڈ ہلک دیوان نا کماشی ءِ مرکزی صدر حاجی نور محمد شاہوانی کرے۔ دیوان اٹ حاجی عبدالباقی کاکڑ‘ ملک نور خان کرد‘ حاجی عبدالمجید بنگلزئی‘ حاجی روزی خان‘ حاجی عطاء اللہ کاکڑ‘ حاجی جعفر خان‘ سہیل خان‘ حاجی ظاہر شاہ‘ محمد امین سمالانی‘ حاجی محمد اسماعیل لہڑی‘ حاجی محمد ابراہیم پرکانی‘ محمد حسین کاکڑ‘ حاجی عبدالخالق‘ حاجی مراد خان کاکڑ‘ سید نقیب اللہ‘ حاجی باری داد‘ حاجی حضرت خان‘ احمد شاہ مری‘ محمد خیر کرد‘ محمد عیسیٰ تون اوار کیہی بندغ آک ٹرک ملک آک بشخ ہلکر۔ دیوان اٹ ہرنائی شاہرگ نا ایریا ٹی ٹرک آتیا سم کاری کرسا ٹائر آتے برسٹ کننگ نا مذمت ءِ کننگا۔ دیوان اٹ وزیراعلیٰ بلوچستان‘ کمشنر و ڈپٹی کمشنر ہرنائی آن خواست کننگا کہ واقعہ ٹی اختہ انگا بندغ آتے زوت اس دزگیر کننگے۔ ٹرک آتے مروک آ نسخان تا پوروی ءِ کننگے۔
(آن لائن)
